CELEX: 62014CA0278
Language: et
Date: 2015-04-16 00:00:00
Title: Kohtuasi C-278/14: Euroopa Kohtu (viies koda) 16. aprilli 2015. aasta otsus (Curtea de Apel Alba Iulia eelotsusetaotlus – Rumeenia) – SC Enterprise Focused Solutions SRL versus Spitalul Județean de Urgență Alba Iulia (Eelotsusetaotlus — Hanked — Asjad — Tehniline kirjeldus — Võrdse kohtlemise ja diskrimineerimiskeelu põhimõtted — Läbipaistvuskohustus — Viide kindlat kaubamärki kandvale tootele — Pakkuja pakutud toote samaväärsuse hindamine — Võrdlustoote tootmise lõpetamine)

15.6.2015   
            
            
               ET
            
            
               Euroopa Liidu Teataja
            
            
               C 198/15
            
         Euroopa Kohtu (viies koda) 16. aprilli 2015. aasta otsus (Curtea de Apel Alba Iulia eelotsusetaotlus – Rumeenia) – SC Enterprise Focused Solutions SRL versus Spitalul Județean de Urgență Alba Iulia
   (Kohtuasi C-278/14) (1)
   
   ((Eelotsusetaotlus - Hanked - Asjad - Tehniline kirjeldus - Võrdse kohtlemise ja diskrimineerimiskeelu põhimõtted - Läbipaistvuskohustus - Viide kindlat kaubamärki kandvale tootele - Pakkuja pakutud toote samaväärsuse hindamine - Võrdlustoote tootmise lõpetamine))
   (2015/C 198/19)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Alba Iulia
   
      Põhikohtuasja pooled
   
   
      Kaebuse esitaja: SC Enterprise Focused Solutions SRL
   
      Vastustaja: Spitalul Județean de Urgență Alba Iulia
   
      Resolutsioon
   
   Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (muudetud komisjoni 30. novembri 2011. aasta määrusega (EL) nr 1251/2011) artikli 23 lõiget 8 ei kohaldata hankelepingule, mille maksumus jääb alla selles direktiivis sätestatud kohaldamise piirmäära. Nimetatud direktiivi kohaldamisalasse mittekuuluva, kuid selget piiriülest huvi pakkuva – selle kontrollimine on eelotsusetaotluse esitanud kohtu ülesanne – hanke puhul tuleb EL toimimise lepingu alusnorme ja üldpõhimõtteid, eelkõige võrdse kohtlemise ja diskrimineerimiskeelu põhimõtteid ning neist tulenevat läbipaistvuskohustust tõlgendada nii, et hankija ei või lükata tagasi hanketeates esitatud nõuetele vastavat pakkumust põhjustel, mida ei ole hanketeates ette nähtud.
   
      (1)  ELT C 303, 8.9.2014.